Rikunarita-ORG/Wikinium huggingface dataset:
# কনস্ট্যান্স বেনেট
সংক্ষিপ্ত ইউআরএল

*রকাবাই* (১৯৩২) চলচ্চিত্রের প্রচারণামূলক ছবিতে বেনেট
**কনস্ট্যান্স ক্যাম্পবেল বেনেট** (ইংরেজি: Constance Campbell Bennett; জন্ম: ২২ অক্টোবর ১৯০৪ - [২৪ জুলাই ১৯৬৫) ছিলেন একজন মার্কিন অভিনেত্রী। তিনি বিংশ শতাব্দীর বিশ ও ত্রিশের দশকে হলিউডের প্রধান নারী তারকা ছিলেন। ত্রিশের দশকে তিনি হলিউডের সর্বোচ্চ পারিশ্রমিক গ্রহীতা ও সবচেয়ে জনপ্রিয় অভিনেত্রী হয়ে ওঠেন। পর্দায় তাকে প্রায়ই উচ্চবিত্ত তরুণী হিসেবে দেখা যেত। ত্রিশের দশকের শুরুতে তিনি মেলোড্রামার দিকে মনোযোগী থাকলেও ত্রিশের দশকের শেষের দিকে ও চল্লিশের দশকে তিনি হাস্যরসাত্মক চলচ্চিত্রেও কাজ করতে শুরু করেন। তিনি *হোয়াট প্রাইস হলিউড?* (১৯৩২), *বেড অব রোজেস* (১৯৩৩), *টপার* (১৯৩৭), *টপার টেকস আ ট্রিপ* (১৯৩৮) ছবিতে শ্রেষ্ঠাংশে এবং গ্রেটা গার্বো অভিনীত শেষ চলচ্চিত্র *টু-ফেসেড উম্যান* (১৯৪১) ছবিতে পার্শ্ব ভূমিকায় অভিনয় করে প্রসিদ্ধি অর্জন করেন।

বেনেট মঞ্চ ও নির্বাক চলচ্চিত্র তারকা রিচার্ড বেনেট ও অ্যাড্রিয়েনে মরিসনের কন্যা এবং অভিনেত্রী জোন বেনেট ও বারবারা বেনেটের বড় বোন।

## প্রারম্ভিক জীবন

বেনেট ১৯০৪ সালের ২২শে অক্টোবর নিউ ইয়র্ক সিটিতে জন্মগ্রহণ করেন। তার পিতা রিচার্ড বেনেট একজন অভিনেতা এবং মাতা অ্যাড্রিয়েনে মরিসন একজন অভিনেত্রী ছিলেন। তার মাতামহ লুইস মরিসন ছিলেন একজন মঞ্চ অভিনেতা, যার পূর্বপুরুষগণ ইংরেজ, স্পেনীয়, ইহুদি ও আফ্রিকান ছিলেন। তিন বোনের মধ্যে কনস্ট্যান্স সবার বড়। তার দুই ছোট বোন জোন বেনেট ও বারবারা বেনেটও অভিনেত্রী। তারা তিন বোনই নিউ ইয়র্কের চ্যাপিন স্কুলে পড়াশুনা করেছেন।

## তথ্যসূত্র

## বহিঃসংযোগ

* অলমুভিতে কনস্ট্যান্স বেনেট
* ইন্টারনেট ব্রডওয়ে ডেটাবেজে কনস্ট্যান্স বেনেট  (ইংরেজি)
* ইন্টারনেট মুভি ডেটাবেজে কনস্ট্যান্স বেনেট  (ইংরেজি)
* টার্নার ক্লাসিক মুভিজ ডেটাবেজে কনস্ট্যান্স বেনেট  (ইংরেজি)
* ফাইন্ড এ গ্রেইভে কনস্ট্যান্স বেনেট  (ইংরেজি)
# চলচ্চিত্রের পোস্টার
সংক্ষিপ্ত ইউআরএল

*দিস গান ফর হায়ার* (১৯৪২) একক শিটের চলচ্চিত্র পোস্টার
**চলচ্চিত্রের পোস্টার** এমন পোস্টার যা কোনো চলচ্চিত্রের বিজ্ঞাপনের উদ্দেশ্যে ব্যবহৃত হয়। নির্মাতা স্টুডিওগুলি বিভিন্ন গার্হস্থ্য এবং আন্তর্জাতিক বাজারের আকার এবং সামগ্রীর উপর নির্ভর করে বিভিন্ন পোস্টার মুদ্রণ করে। এ ধরনের পোস্টার সাধারণত লেখার সঙ্গে চিত্রের সমন্বয়ে তৈরি হয়ে থাকে। বর্তমান যুগের পোস্টারে প্রায়ই চলচ্চিত্রের প্রধান অভিনয়শিল্পীদের আলোকচিত্র বৈশিষ্ট্যায়িত হতে দেখা যায়। ১৯৮০-এর দশকের পূর্বে, আলোকচিত্রের পরিবর্তে চিত্রণ বা ইলাস্ট্রেশন খুবই পরিচিত ছিল। চলচ্চিত্র পোস্টারগুলির লেখায় সাধারণত বড় অক্ষরে এবং প্রায়ই প্রধান অভিনয়শিল্পীদের নাম এবং চলচ্চিত্রের শিরোনাম থাকে। পাশাপাশি এতে ট্যাগলাইন, পরিচালকের নাম, অন্যান্য মুখ্য চরিত্রের নাম, মুক্তির তারিখ ইত্যাদি অন্তর্ভুক্ত থাকতে পারে।

চলচ্চিত্রের পোস্টারগুলি সাধারণত প্রেক্ষাগৃহের ভেতরে এবং বাইরে রাস্তায় বা অন্যত্র দোকানগুলির সামনে প্রদর্শিত হয়। একই চিত্রগুলি চলচ্চিত্র প্রদর্শকের প্রেসবুকে উপস্থিত হতে দেখা যায় এবং ওয়েবসাইট, ডিভিডি (এবং ঐতিহাসিকভাবে ভিএইচএস) মোড়কিকরণ, ফ্লায়ার, সংবাদপত্র এবং ম্যাগাজিন, বিজ্ঞাপন ইত্যাদি মাধ্যমে ব্যবহৃত হয়ে থাকে।

চলচ্চিত্রের পোস্টারগুলি চলচ্চিত্রের সর্বপ্রথম সর্বজনীন প্রদর্শনী থেকে ব্যবহৃত হয়ে আসছে।

## আকার

চলচ্চিত্রে পোস্টার বিভিন্ন দেশের উপর নির্ভর করে বিভিন্ন আকার বা মাপ এবং শৈলী অনুযায়ী ভিন্ন হয়ে থাকে। সবচেয়ে সাধারণ এবং প্রচলিত মাপসমূহ নিচে তালিকাভুক্ত করা হয়েছে।

### মার্কিন যুক্তরাষ্ট্র

* একক শীট, ২৭ ইঞ্চি প্রস্থ এবং ৪০ ইঞ্চি দৈর্ঘ্য (৬৮৬ x ১০১৬ মিমি), প্রতিকৃতি বিন্যাস
* বাস স্টপ বা পাতাল রেল পোস্টার, ৪০ ইঞ্চি প্রস্থ এবং ৬০ ইঞ্চি দৈর্ঘ্য (১০১৬ x ১৫২৪ মিমি), প্রতিকৃতি বিন্যাস

## তথ্যসূত্র

## বহিঃসংযোগ
# ক্যাবারে
সংক্ষিপ্ত ইউআরএল

ফোলিস বার্গেরে ক্যাবারে পারফরম্যান্সে জোসেফাইন বেকার (১৯২৭)
**ক্যাবারে** হল সঙ্গীত, গান, নাচ, আবৃত্তি বা নাটক সমন্বিত নাট্য বিনোদনের একটি রূপ। পারফরম্যান্সের স্থান হতে পারে একটি পাব, একটি ক্যাসিনো, একটি হোটেল, একটি রেস্তোরাঁ, অথবা একটি নাইট ক্লাব, যেখানে পারফরম্যান্সের জন্য একটি মঞ্চ রয়েছে। শ্রোতারা, প্রায়ই ডাইনিং বা মদ্যপান করে, সাধারণত নাচ করে না তবে সাধারণত টেবিলে বসে থাকে। পারফরম্যান্স সাধারণত অনুষ্ঠানের মাস্টার বা এমসি দ্বারা চালু করা হয়। বিনোদন, অভিনেতাদের একটি দল দ্বারা তাদের ইউরোপীয় উত্স অনুসারে, প্রায়শই (কিন্তু সর্বদা নয়) প্রাপ্তবয়স্ক দর্শকদের মনোযোগ দেয় এবং স্পষ্টভাবে আন্ডারগ্রাউন্ড সঙ্গীত প্রকৃতির হয়। মার্কিন যুক্তরাষ্ট্রে, স্ট্রিপটিজ, বার্লেস্ক, ড্র্যাগ শো, বা পিয়ানোবাদকের সাথে একক কণ্ঠশিল্পী, সেইসাথে যে স্থানগুলি এই বিনোদন প্রদান করে, প্রায়শই ক্যাবারে হিসাবে বিজ্ঞাপন দেওয়া হয়।

## আরো দেখুন

* *ক্যাবারে* (১৯৭২-এর চলচ্চিত্র)
* *ক্যাবারে প্যারাডাইস*
* ডিনার থিয়েটার
* *লা সোইরি*
* নাইটক্লাব আইন
* রেভ্যু
* ভেডেট (ক্যাবারে)

## তথ্যসূত্র

### গ্রন্থপঞ্জি

* Fierro, Alfred (১৯৯৬)। *Histoire et dictionnaire de Paris*। Robert Laffont। আইএসবিএন ২-২২১--০৭৮৬২-৪।

### নোট এবং উদ্ধৃতি

## বহিঃসংযোগ

* *দ্য লো কান্ট্রিজ* ম্যাগাজিন থেকে ডাচ ক্যাবারে নিবন্ধের একটি অ্যানাটমি (1994)
* 'সংখ্যা অনুসারে নেদারল্যান্ডস' (২০১৫) এর উপর ৮ ধাপের নিবন্ধে ডাচ ক্যাবারে
* *দ্য ক্যাবারে*, ১৯২১ আলেকজান্ডার ডেনেকার চিত্রকর্ম
* "আমেরিকাতে শেষ অবশিষ্ট সত্যিকারের ক্যাবারে ক্লাব  ওয়েব্যাক মেশিনে আর্কাইভকৃত ১১ আগস্ট ২০১৫ তারিখে
# অ্যালাইন ম্যাকম্যাহন

| অ্যালাইন ম্যাকম্যাহন |
| --- |
| Aline MacMahon |
|  |
| জন্ম | অ্যালাইন লাভিন ম্যাকম্যাহন (১৮৯৯-০৫-০৩)৩ মে ১৮৯৯ ম্যাকিস্পোর্ট, পেন্সিলভেনিয়া, মার্কিন যুক্তরাষ্ট্র |
| মৃত্যু | অক্টোবর ১২, ১৯৯১(1991-10-12) (বয়স ৯২) নিউ ইয়র্ক সিটি, মার্কিন যুক্তরাষ্ট্র |
| কর্মজীবন | ১৯২১-১৯৭৫ |
| দাম্পত্য সঙ্গী | ক্লেরেন্স স্টেইন (বি. ১৯২৮; মৃ. ১৯৭৫) |

**অ্যালাইন লাভিন ম্যাকম্যাহন** (৩ মে ১৮৯৯ - ১২ অক্টোবর ১৯৯১) একজন মার্কিন অভিনেত্রী ছিলেন। ১৯২১ সালে মঞ্চে অভিনয়ের মধ্য দিয়ে তার কর্মজীবন শুরু হয়। তিনি ১৯৭৫ সালে অবসরে যাওয়ার পূর্ব পর্যন্ত চলচ্চিত্র ও টেলিভিশনে অসংখ্য কাজ করেছেন। তিনি *ড্রাগন সিড* (১৯৪৪) চলচ্চিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন।

## প্রারম্ভিক জীবন

ম্যাকম্যাহন ১৮৯৯ সালের ৩রা মে পেন্সিলভেনিয়া অঙ্গরাজ্যের ম্যাকিস্পোর্টে জন্মগ্রহণ করেন। তার পিতা উইলিয়াম মার্কাস ম্যাকম্যাহন ও মাতা জেনি (বিবাহপূর্ব সিমন)। তার পিতা এসোসিয়েটেড প্রেস ও মুনসি্‌স ম্যাগাজিনের সম্পাদক ছিলেন। তার পিতামাতা ১৮৯৮ সালের ১৪ই জুলাই ওহাইও অঙ্গরাজ্যের কলাম্বাসে বিবাহ বন্ধনে আবদ্ধ হন। তার পিতা ১৯৩১ সালের ৬ই সেপ্টেম্বর মৃত্যুবরণ করেন। তার মাতা বেল সংগ্রাহক ছিলেন। তিনি ১৯৮৪ সালে ১০৬ বছর বয়সে মৃত্যুবরণ করেন।

## কর্মজীবন

ম্যাকম্যাহন ১৯১৪ সালে পেশাদার কর্মজীবন শুরু করেন। ১৯২১ সালে *দ্য মাদ্রাজ হাউজ* নাটক দিয়ে তিনি ব্রডওয়ে মঞ্চে অভিনয় শুরু করেন। অন্য একটি সূত্র উল্লেখিত হয়েছে যে তার প্রথম ব্রডওয়ে নাটক ছিল ১৯২১ সালে *দ্য মিরেজ*। তার অভিনীত মোট ব্রডওয়ে মঞ্চনাটকের সংখ্যা ২৪। তার অভিনীত প্রথম চলচ্চিত্র ছিল প্রাক-কোড চলচ্চিত্র *ফাইভ স্টার ফাইনাল* (১৯৩১)। পরবর্তীকালে তিনি ব্রডওয়ে মঞ্চে ও হলিউড চলচ্চিত্রে পাশাপাশি অভিনয় করে যান।

## ব্যক্তিগত জীবন ও মৃত্যু

ম্যাকম্যাহন ১৯২৮ সালের ২৮শে মার্চ স্থপতি ও নগর পরিকল্পনাবিদ ক্লেরেন্স স্টেইনের সাথে বিবাহবন্ধনে আবদ্ধ হন। স্টেইন রিজিওন্যাল প্ল্যানিং অ্যাসোসিয়েশনের প্রতিষ্ঠাতা। বিবাহের পর দীর্ঘকাল ম্যাকম্যাহন লস অ্যাঞ্জেলেসে এবং স্টেইন নিউ ইয়র্ক সিটিতে বসবাস করতেন। স্টেইন ১৯৭৫ সালে মৃত্যুবরণ করেন। তারা নিঃসন্তান ছিলেন। ম্যাকম্যাহন ১৯৫০ সালে ইকুইটি লাইব্রেরি থিয়েটারের সভাপতি ছিলেন। তিনি কমিউনিটি থিয়েটারের জন্য মঞ্চনাটকের আয়োজন করতেন এবং দাতব্য কার্যক্রমে সক্রিয় ছিলেন।

ম্যাকম্যাহন নিউমোনিয়ায় আক্রান্ত হয়ে ১৯৯১ সালের ১২ই অক্টোবর ৯২ বছর বয়সে নিউ ইয়র্ক সিটিতে মৃত্যুবরণ করেন।

## তথ্যসূত্র

## বহিঃসংযোগ

* অলমুভিতে অ্যালাইন ম্যাকম্যাহন
* ইন্টারনেট অফ-ব্রডওয়ে ডেটাবেজে অ্যালাইন ম্যাকম্যাহন (ইংরেজি)
* ইন্টারনেট ব্রডওয়ে ডেটাবেজে অ্যালাইন ম্যাকম্যাহন  (ইংরেজি)
* ইন্টারনেট মুভি ডেটাবেজে অ্যালাইন ম্যাকম্যাহন  (ইংরেজি)
* টার্নার ক্লাসিক মুভিজ ডেটাবেজে অ্যালাইন ম্যাকম্যাহন  (ইংরেজি)
* ডিস্কওগ্‌সে অ্যালাইন ম্যাকম্যাহন ডিস্কতালিকা (ইংরেজি)
* ফাইন্ড এ গ্রেইভে অ্যালাইন ম্যাকম্যাহন  (ইংরেজি)
# হলিডে (১৯৩০-এর চলচ্চিত্র)

| হলিডে |
| --- |
| প্রেক্ষাগৃহে মুক্তির পোস্টার |
| পরিচালক | এডওয়ার্ড এইচ. গ্রিফিথ |
| প্রযোজক | ই. বি. ডার |
| রচয়িতা | হোরেস জ্যাকসন |
| উৎস | ফিলিপ ব্যারি কর্তৃক  *হলিডে* |
| শ্রেষ্ঠাংশে | * অ্যান হার্ডিং
* ম্যারি অ্যাস্টর
* এডওয়ার্ড এভারেট হর্টন
* রবার্ট এমস
* হেডা হপার
 |
| সুরকার | জোসিয়া জুরো |
| চিত্রগ্রাহক | নরবার্ট ব্রডিন |
| সম্পাদক | ড্যানিয়েল ম্যান্ডেল |
| প্রযোজনা কোম্পানি | পাথে এক্সচেঞ্জ |
| পরিবেশক | পাথে এক্সচেঞ্জ |
| মুক্তি | * ৩ জুলাই ১৯৩০ (1930-07-03)
 |
| স্থিতিকাল | ৯৮ মিনিট |
| দেশ | মার্কিন যুক্তরাষ্ট্র |
| ভাষা | ইংরেজি |

হলিডে (ইংরেজি: Holiday, অনুবাদ 'ছুটির দিন') হল এডওয়ার্ড এইচ. গ্রিফিথ পরিচালিত ১৯৩০ সালের মার্কিন প্রাক-কোড প্রণয়ধর্মী হাস্যরসাত্মক চলচ্চিত্র। ফিলিপ ব্যারির নাটক অবলম্বনে ছবিটির চিত্রনাট্য লিখেছেন হোরেস জ্যাকসন। ছবিটি প্রযোজনা ও পরিবেশনা করে পাথে এক্সচেঞ্জ। এতে শ্রেষ্ঠাংশে অভিনয় করেছেন অ্যান হার্ডিং, ম্যারি অ্যাস্টর, এডওয়ার্ড এভারেট হর্টন, রবার্ট এমস, ও হেডা হপার। ছবিতে একজন যুবকের তার স্বাধীনচেতা জীবনযাপন ও তার ধনী বাগদত্তার পরিবারের রীতির সাথে খাপ খাওয়াতে সমস্যার চিত্র তুলে ধরা হয়।

৪র্থ একাডেমি পুরস্কারের ছবিটির অভিনেত্রী অ্যান হার্ডিং শ্রেষ্ঠ অভিনেত্রী বিভাগে এবং চিত্রনাট্যকার হোরেস জ্যাকসন শ্রেষ্ঠ লেখনী বিভাগে মনোনয়ন লাভ করেন।

## কুশীলব

* অ্যান হার্ডিং - লিন্ডা সেটন
* ম্যারি অ্যাস্টর - জুলিয়া সেটন
* এডওয়ার্ড এভারেট হর্টন - নিক পটার
* রবার্ট এমস - জনি কেস
* হেডা হপার - সুজার পটার
* মনরো ওসলি - নেড সেটন
* উইলিয়াম হোল্ডেন - এডওয়ার্ড সেটন
* এলিজাবেথ ফরেস্টার - লরা
* মেবল ফরেস্ট - ম্যারি জেসাপ
* ক্রেইটন হেল - পিট হেজস
* হ্যালাম কুলি - সেটন ক্র্যাম
* ম্যারি ফোর্বস - প্রিচার্ড এমস

## পুরস্কার ও মনোনয়ন

৪র্থ একাডেমি পুরস্কার
* **মনোনীত**: শ্রেষ্ঠ অভিনেত্রী - অ্যান হার্ডিং
* **মনোনীত**: শ্রেষ্ঠ লেখনী - হোরেস জ্যাকসন

## পুনর্নির্মাণ

চলচ্চিত্রটি ১৯৩৮ সালে *হলিডে* নামে পুনর্নির্মাণ করেন জর্জ কিউকার। এতে শ্রেষ্ঠাংশে অভিনয় করেন ক্যাথরিন হেপবার্ন ও ক্যারি গ্র্যান্ট এবং হর্টন তার নিক পটার চরিত্রে পুনরায় অভিনয় করেন।

## তথ্যসূত্র

## বহিঃসংযোগ

* অলমুভিতে *হলিডে*  (ইংরেজি)
* আমেরিকান ফিল্ম ইন্সটিটিউট ক্যাটালগে *হলিডে*
* ইন্টারনেট মুভি ডেটাবেজে *হলিডে*   (ইংরেজি)
* টিসিএম চলচ্চিত্র ডেটাবেজে *হলিডে*
# গন উইথ দ্য উইন্ড (চলচ্চিত্র)

| গন উইথ দ্য উইন্ড |
| --- |
| প্রেক্ষাগৃহে মুক্তির পোস্টার |
| পরিচালক | ভিক্টর ফ্লেমিং |
| প্রযোজক | ডেভিড ও সেলজনিক |
| চিত্রনাট্যকার | সিডনি হাওয়ার্ড |
| উৎস | মার্গারেট মিচেল কর্তৃক  *গন উইথ দ্য উইন্ড*  |
| শ্রেষ্ঠাংশে | * ক্লার্ক গেবল
* ভিভিয়ান লে
* লেসলি হাওয়ার্ড
* অলিভিয়া ডি হ্যাভিল্যান্ড
 |
| সুরকার | ম্যাক্স স্টাইনার |
| চিত্রগ্রাহক | আর্নেস্ট হলার |
| সম্পাদক | * হাল সি. কার্ন
* জেমস ই. নিউকম
 |
| প্রযোজনা কোম্পানি | * সেলজনিক ইন্টারন্যাশনাল পিকচার্স
* মেট্রো-গোল্ডউইন-মেয়ার
 |
| পরিবেশক | লিউস ইনকো. |
| মুক্তি | * ১৫ ডিসেম্বর ১৯৩৯ (1939-12-15) (আটলান্টা প্রিমিয়ার)
 |
| স্থিতিকাল | * ২২০ মিনিট
* ২৩৪–২৩৮ মিনিট (প্রস্তাবনা, সাময়িক বিরতি, এবং প্রস্থান সঙ্গীতসহ)
 |
| দেশ | মার্কিন যুক্তরাষ্ট্র |
| ভাষা | ইংরেজি  |
| নির্মাণব্যয় | $৩.৮৫ মিলিয়ন |
| আয় | $৩৯০ মিলিয়ন |

গন উইথ দ্য উইন্ড (ইংরেজি: Gone with the Wind) ১৯৩৯ সালের একটি আমেরিকান মহাকাব্যিক ঐতিহাসিক রোমান্স চলচ্চিত্র। মার্গারেট মিচেলের পুলিৎজার-বিজয়ী ১৯৩৬ সালের একই নামের উপন্যাস অবলম্বনে অভিজোযিত টিত্রনাট্য রচনা করেছেন সিডনি হাওয়ার্ড। সেলজনিক ইন্টারন্যাশনাল পিকচার্সের ডেভিড ও সেলজনিকের প্রযোজনায় চলচ্চিত্রটি পরিচালনা করেছেন ভিক্টর ফ্লেমিং।

## তথ্যসূত্র

## বহিঃসংযোগ

* দাপ্তরিক ওয়েবসাইট
* অলমুভিতে *গন উইথ দ্য উইন্ড*  (ইংরেজি)
* ইন্টারনেট মুভি ডেটাবেজে *গন উইথ দ্য উইন্ড*   (ইংরেজি)
* আলোসিনেতে *গন উইথ দ্য উইন্ড* (ফরাসি)
* এলোনেটে *গন উইথ দ্য উইন্ড*  (ইংরেজি)
* আমেরিকান ফিল্ম ইন্সটিটিউট ক্যাটালগে *গন উইথ দ্য উইন্ড*
* টিসিএম চলচ্চিত্র ডেটাবেজে *গন উইথ দ্য উইন্ড*
* ডেনিশ চলচ্চিত্র ডেটাবেজে *গন উইথ দ্য উইন্ড*  (ইংরেজি)
* পোর্ট.এইচইউতে *গন উইথ দ্য উইন্ড* (হাঙ্গেরি)
* ব্রিটিশ ফিল্ম ইনস্টিটিউটে *গন উইথ দ্য উইন্ড* (ইংরেজি)
* মেটাক্রিটিকে *গন উইথ দ্য উইন্ড*  (ইংরেজি)
* বক্স অফিস মোজোতে *গন উইথ দ্য উইন্ড* (ইংরেজি)
* *গন উইথ দ্য উইন্ড* রটেন টম্যাটোস-এটেমপ্লেট:Edit at Wikidata
* লেটারবক্সডে *গন উইথ দ্য উইন্ড* (ইংরেজি)
* সুইডিশ ফিল্ম ইনস্টিটিউট ডাটাবেসে *গন উইথ দ্য উইন্ড*  (ইংরেজি)

টেমপ্লেট:Gone with the Wind
টেমপ্লেট:David O. Selznick
টেমপ্লেট:Victor Fleming
# অ্যামাজন স্ট্যান্ডার্ড আইডেন্টিফিকেশন নাম্বার

**অ্যামাজন স্ট্যান্ডার্ড আইডেন্টিফিকেশন নাম্বার** (**এএসআইএন**) হল আমাজন ডটকম ও এর অংশীদারদের কর্তৃক নির্ধারিত একটি ১০ অক্ষরের আলফানিউমেরিক মৌলিক শনাক্তকারী। এটি অ্যামাজনে পণ্য সনাক্তকরণের জন্য ব্যবহৃত হয়।

## ব্যবহার এবং কাঠামো

আমাজন ডটকমে বিক্রি হওয়া প্রতিটি পণ্যকে একটি মৌলিক এএসআইএন দেওয়া হয়। ১০ সংখ্যার আইএসবিএনের বইগুলির জন্য, আইএসবিএন এবং এএসআইএন একই। কোনও বইয়ের কিন্ডল সংস্করণ আইএসবিএনকে এএসআইএন হিসেবে ব্যবহার করে না, যদিও কোনও কোনও বইয়ের বৈদ্যুতিক সংস্করণটির নিজস্ব আইএসবিএন থাকতে পারে। এএসআইএন, অ্যামাজন ওয়েবসাইটে পণ্যের বিস্তারিত পৃষ্ঠার ইউআরএলের একটি অংশ গঠন করে।

যদি কেউ অ্যামাজনের কোনও পণ্যের এএসআইএন জেনে থাকে, তবে নিচের ইউআরএলটি যুক্ত করে এর অ্যামাজন পৃষ্ঠাটি বের করা যায়:

`
এখানে `[এএসআইএন]` অংশটি পরিবর্তিত হবে।

## আরও দেখুন

* আন্তর্জাতিক মান পুস্তক সংখ্যা
* লাইব্রেরি অব কংগ্রেস কন্ট্রোল নাম্বার

## তথ্যসূত্র
# মিলড্রেড ন্যাটউইক
সংক্ষিপ্ত ইউআরএল

| মিলড্রেড ন্যাটউইক |
| --- |
| Mildred Natwick |
| ১৯৪৭ সালে ন্যাটউইক |
| জন্ম | (১৯০৫-০৬-১৯)১৯ জুন ১৯০৫ বাল্টিমোর, ম্যারিল্যান্ড, মার্কিন যুক্তরাষ্ট্র |
| মৃত্যু | ২৫ অক্টোবর ১৯৯৪(1994-10-25) (বয়স ৮৯) ম্যানহাটন, নিউ ইয়র্ক, মার্কিন যুক্তরাষ্ট্র |
| সমাধি | লরেইন মার্ক সেমেটারি |
| জাতীয়তা | মার্কিন |
| শিক্ষা | ব্রিন মার স্কুল |
| মাতৃশিক্ষায়তন | বেনেট কলেজ |
| পেশা | অভিনেত্রী |
| কর্মজীবন | ১৯৩২-১৯৮৮ |

**মিলড্রেড ন্যাটউইক** (১৯ জুন ১৯০৫ - ২৫ অক্টোবর ১৯৯৪) ছিলেন একজন মার্কিন অভিনেত্রী। মঞ্চ, চলচ্চিত্র ও টেলিভিশনে তার অভিনয় জীবনের ব্যপ্তি ছিল পঞ্চাশ বছরের অধিক। তিনি *বেয়ারফুট ইন দ্য পার্ক* (১৯৬৭) চলচ্চিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। তিনি ১৯৫৭ সালে *দ্য ওয়াল্ট্‌জ অব দ্য টোরিয়াডর্স* ও ১৯৭২ সালে *সেভেনটি, গার্লস, সেভেনটি* নাটকে অভিনয়ের জন্য দুটি টনি পুরস্কারের মনোনয়ন লাভ করেন। তিনি *দ্য স্নুপ সিস্টার্স* মিনি ধারাবাহিকে অভিনয় করেন ১৯৭৪ সালে প্রাইমটাইম এমি পুরস্কার অর্জন করেন।

## প্রারম্ভিক জীবন

ন্যাটউইক ১৯০৫ সালের ১৯শে জুন ম্যারিল্যান্ড অঙ্গরাজ্যের বাল্টিমোরে জন্মগ্রহণ করেন। তার পিতা জোসেফ ন্যাটউইক ও মাতা মিলড্রেড ম্যারিয়ন (বিবাহপূর্ব ডাউয়েস)। তার পিতামহ ওলে ন্যাটউইক মার্কিন যুক্তরাষ্ট্রে আগত প্রথমদিকের নরওয়েজীয় অভিবাসীদের একজন ছিলেন, যিনি ১৮৪৭ সালে উইসকনসিনে আগমন করেন। তার চাচাতো ভাই মাইরন "গ্রিম" ন্যাটউইক একজন অ্যানিমেটর ও কার্টুনিস্ট ছিলেন। ন্যাটউইক বাল্টিমোরের ব্রিন মার স্কুলে পড়াশোনা করেন এবং পরে বেনেট কলেজ থেকে স্নাতক সম্পন্ন করেন।

## তথ্যসূত্র

## বহিঃসংযোগ

* অলমুভিতে মিলড্রেড ন্যাটউইক
* ইন্টারনেট অফ-ব্রডওয়ে ডেটাবেজে মিলড্রেড ন্যাটউইক (ইংরেজি)
* ইন্টারনেট ব্রডওয়ে ডেটাবেজে মিলড্রেড ন্যাটউইক  (ইংরেজি)
* ইন্টারনেট মুভি ডেটাবেজে মিলড্রেড ন্যাটউইক (ইংরেজি)
# এমিলের গোয়েন্দা দল
সংক্ষিপ্ত ইউআরএল

**এমিলের গোয়েন্দা দল** (Emil and the Detectives) জার্মান লেখক এরিখ কেস্টনার রচিত বার্লিনের পটভূমিতে রচিত কিশোর উপন্যাস। বইটি ১৯২৯ সালে প্রকাশিত হয়। বইটির নাম জার্মান ভাষায় *এমিল উন্ড ডি ডেটেক্টিভে* (*Emil und die Detektive*)। বাংলাদেশে এই বই অবলম্বনে *এমিলের গোয়েন্দা বাহিনী* নামে শিশুতোষ চলচ্চিত্র নির্মিত হয়।

## তথ্যসূত্র
# আইএসও ৪২১৭
সংক্ষিপ্ত ইউআরএল

**আইএসও ৪২১৭** আন্তর্জাতিক মান সংস্থা কর্তৃক ১৯৭৭ সালে প্রকাশিত একটি মান, যার দ্বারা মুদ্রা নামকরণ/মনোনয়ন, সংশ্লিষ্ট দেশের কোড (বর্ণ এবং সংখ্যাসূচক) এবং গৌণ মূদ্রাএককগুলির সম্পর্ক বর্ণনা করা হয়। এই বর্ণনা তিনটি সারণীতে দেওয়া হয়:

* সারণী A.1 – বর্তমান মুদ্রা এবং পুঁঁজি কোডের তালিকা
* সারণী A.2 – বর্তমান পুঁঁজি কোডের তালিকা
* সারণী A.3 – মুদ্রা এবং পুঁঁজির ঐতিহাসিক শ্রেণীভিত্তিক কোডের তালিকা

আইএসও ৪২১৭-এর প্রথম সংস্করণ ১৯৭৮ সালে প্রকাশিত হয়েছিল। টেবিল, ইতিহাস এবং চলমান আলোচনা আইএসও এবং সুইস অ্যাসোসিয়েশন ফর স্ট্যান্ডার্ডাইজেশনের পক্ষে ছয় গ্রুপ দ্বারা রক্ষণাবেক্ষণ করা হয়।

## তথ্যসূত্র

## বহিঃসংযোগ
# জিও-ট্যাগিং
সংক্ষিপ্ত ইউআরএল

একটি জিওট্যাগ তথ্য যুক্ত কোন JPEG ছবি, gThumb সফ্টওয়্যার দ্বারা প্রদর্শিত
নিকন D5000 DSLR এর জন্য জিওট্যাগার "সোলমেটা এন 2"
**জিওট্যাগিং** বা **জিও-ট্যাগিং,** এমন একটা প্রক্রিয়া যার দ্বারা কোন জিওট্যাগ আলোকচিত্র বা ভিডিও, ওয়েবসাইট, এসএমএস বার্তা, কিউ কোড বা আরএসএস ফিড এবং এক ধরনের ভূস্থানিক মেটাডেটা তে ভৌগোলিক সনাক্তকরণ মেটাডাটা যোগ করা হয়। এতে থাকা তথ্য গুলো সাধারণত অক্ষাংশ এবং দ্রাঘিমাংশ সমন্বয় গঠিত, যদিও এর মাধ্যমে দুরত্ব, স্থানের নাম, সহ একটি সময় স্ট্যাম্প যোগ করে।

জিওট্যাগিং ব্যাবহ্যারকারীকে একটি মুঠোফোন বা যন্ত্রের সাহায্যে কোন স্থানের সঠিক তথ্য দিয়ে থাকে। উদাহরণস্বরূপ, কেউ একটি অনুসন্ধান ইঞ্জিনে ব্যবহার করে নির্দীস্ট অক্ষাংশ এবং দ্রাঘিমাংশ সমন্বয় প্রবেশ করে উক্ত অবস্থানের কাছাকাছি নেওয়া ছবিগুলি খুঁজে পেতে পারে। জিওট্যাগিং-সক্ষম তথ্য পরিষেবাদিগুলি ও ওয়েবসাইট গুলি অবস্থান ভিত্তিক তথ্য খুঁজে পেতে সাহায্য করে। জিওট্যাগিং ব্যবহারকারীদের কাছে থাকা ছবি বা অন্যান্য মিডিয়া বা দৃশ্যের প্রকৃত অবস্থান বলতে পারে এবং অন্যান্য মিডিয়া প্ল্যাটফর্মগুলি সেই অবস্থানের উপর ভিত্তি করে তার সাথে সম্পকিত মিডিয়া প্রদর্শন করে।

জিওট্যাগিং সম্পর্কিত শব্দটি জিওকোডিংটি অ-সমন্বয় ভিত্তিক ভৌগোলিক স্থান, যেমন রাস্তার ঠিকানা, এবং সংশ্লিষ্ট ভৌগোলিক সমন্বয় খুঁজে পাওয়ার প্রক্রিয়াটিকে বোঝায়।

## জনপ্রিয় উদাহরণ

## জিও-ট্যাগিং কৌশল

### জিওট্যাগিং ফটো

### জিপিএস ফরম্যাট

## বৈদ্যুতিন ফাইল ফরম্যাটের আদর্শ জিওট্যাগিং

### রিমোট সেন্সিং তথ্য

### অডিও/ভিডিও ফাইল

### এসএমএস বার্তা

### DNS এন্ট্রি

### এইচটিএমএল পেজ

#### আইসিবিএম পদ্ধতি

#### RDF ফিড

#### মাইক্রোফরমেট

### জিও-ব্ল্গিং

## তথ্যসূত্র
# নাট্য

যীশুর জন্ম নাট্যের মাধ্যমে ছোট শিশুরা উপাস্থাপন করছে।
**নাট্য** বা **মঞ্চনাটক** (ইংরেজি ভাষায় play বা theater play) এক প্রকার সাহিত্য যা নাট্যকাররা লেখে এবং যা চরিত্রসমূহের মাঝে উদ্গাতা ও সংলাপ দ্বারা গঠিত। নাট্যের প্রধান উদ্দেশ্য শুধু পাঠন নয় বরং মঞ্চাভিনয়ের মাধ্যমে উপস্থাপন। বিভিন্ন স্তরে নাট্য পরিবেশিত হয়ে থাকে যেমন ব্রডওয়ে, অফ-ব্রডওয়ে, আঞ্চলিক নাট্যমঞ্চ (যেমন যাত্রা) থেকে সামাজিক নাট্যমঞ্চ এবং স্কুলকলেজে বা বিশ্ববিদ্যালয়ে প্রযোজিত নাট্য। নাট্যকে আসলে নাটকও বলে তবে একটি মাধ্যম ও একটি ধারার মাঝে পার্থক্য (ইংরেজিতে play এবং drama-র মধ্যে যে পার্থক্য) করতে পরিভাষা ভিন্ন হওয়া প্রয়োজন। "মঞ্চনাটক" শব্দটি আবার
টেলিভিশনে উপস্থাপিত নাটক থেকে নাট্যকে পৃথক করে (বাংলাদেশে সাধারণত "নাটক" দ্বারা টেলিভিশনের নাটককেই বুঝানো হয়)।

## ধারা

মঞ্চনাটকের প্রতীক
### হাস্যরসাত্মক

#### ব্যঙ্গাত্মক

### বিয়োগাত্মক

### ঐতিহাসিক

### সঙ্গীতধর্মী নাট্য

## পরিভাষা

উপন্যাস

## আরও দেখুন

* নাটক
* মঞ্চ

## তথ্যসূত্র
# রবার্ট মন্টগামারি (অভিনেতা)
সংক্ষিপ্ত ইউআরএল

| রবার্ট মন্টগামারি |
| --- |
| Robert Montgomery |
| ১৯৩৯ সালে মন্টগামারি |
| জন্ম | হেনরি মন্টগামারি জুনিয়র (১৯০৪-০৫-২১)২১ মে ১৯০৪ ফিশকিল ল্যান্ডিং, নিউ ইয়র্ক, মার্কিন যুক্তরাষ্ট্র |
| মৃত্যু | ২৭ সেপ্টেম্বর ১৯৮১(1981-09-27) (বয়স ৭৭) নিউ ইয়র্ক সিটি, নিউ ইয়র্ক, মার্কিন যুক্তরাষ্ট্র |
| মৃত্যুর কারণ | ক্যান্সার |
| জাতীয়তা | মার্কিন |
| পেশা | অভিনেতা, পরিচালক, প্রযোজক |
| কর্মজীবন | ১৯২৪-১৯৬০ |
| দাম্পত্য সঙ্গী | এলিজাবেথ গ্রান্ট হার্কনেস (বি. ১৯৫০) |
| সন্তান | ২ (এলিজাবেথ মন্টগামারি সহ) |
| পুরস্কার | টনি পুরস্কার |

**রবার্ট মন্টগামারি** (ইংরেজি: Robert Montgomery, /mɒntˈɡʌməri/; জন্ম: **হেনরি মন্টগামারি জুনিয়র**, ২১ মে ১৯০৪ - ২৭ সেপ্টেম্বর ১৯৮১) একজন মার্কিন অভিনেতা, পরিচালক ও প্রযোজক ছিলেন। তিনি মঞ্চে তার অভিনয় জীবন শুরু করেন এবং সেখান থেকে মেট্রো-গোল্ডউইন-মেয়ার তাকে চুক্তিবদ্ধ করে। শুরুতে তিনি হাস্যরসাত্মক চরিত্রে অভিনয় করতেন, কিন্তু অচিরেই তিনি প্রমাণ করেন যে তিনি নাট্যধর্মী চরিত্রে অভিনয়েও সক্ষম। তিনি বিভিন্ন ধরনের চরিত্রে অভিনয় করেছেন, তন্মধ্যে রয়েছে *দ্য বিগ হাউজ* (১৯৩০)-এ দুর্বল-চিত্তের কয়েদি, *নাইট মাস্ট ফল* (১৯৩৭)-এ আইরিশ হাতের কাজে পটু ব্যক্তি এবং *হিয়ার কামস মিস্টার জর্ডান* (১৯৪১)-এ ভুলক্রমে স্বর্গে পাঠানো মুষ্টিযোদ্ধা। শেষোক্ত দুটি চলচ্চিত্রে অভিনয়ের জন্য তিনি দুইবার শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন।

দ্বিতীয় বিশ্বযুদ্ধের সময় তিনি ডানকার্ক থেকে সেনা প্রত্যাহার পর্যন্ত ফ্রান্সে অ্যাম্বুলেন্স চালাতেন। ১৯৪১ সালের ৮ই ডিসেম্বর মার্কিন যুক্তরাষ্ট্র যুদ্ধে প্রবেশের পর তিনি নৌবাহিনীতে তালিকাভুক্ত হন এবং নরমান্ডি আক্রমণে উপস্থিত ছিলেন। যুদ্ধের পর তিনি হলিউডে ফিরে যান এবং চলচ্চিত্র ও টেলিভিশনে অভিনয় করেন। তিনি ১৯৩৫ থেকে ১৯৩৮ এবং ১৯৪৬-১৯৪৭ সালে দুই মেয়াদে স্ক্রিন অ্যাক্টরস গিল্ডের সভাপতি ছিলেন। অভিনেত্রী এলিজাবেথ মন্টগামারি তার কন্যা।

## প্রারম্ভিক জীবন

হেনরি মন্টগামারি জুনিয়র ১৯০৪ সালের ২১শে মে নিউ ইয়র্কের ফিশকিল ল্যান্ডিংয়ে জন্মগ্রহণ করেন। তার পিতা হেনরি মন্টগামারি সিনিয়র ও মাতা ম্যারি উইড মন্টগামারি (প্রদত্ত নাম: বার্নি)।

## পুরস্কার ও মনোনয়ন

একাডেমি পুরস্কার
* **মনোনীত:** শ্রেষ্ঠ অভিনেতা - *নাইট মাস্ট ফল* (১৯৩৭)
* **মনোনীত:** শ্রেষ্ঠ অভিনেতা - *হিয়ার কামস মিস্টার জর্ডান* (১৯৪১)

## তথ্যসূত্র

## বহিঃসংযোগ

* আর্ল অব হলিউড
* ইন্টারনেট ব্রডওয়ে ডেটাবেজে রবার্ট মন্টগামারি  (ইংরেজি)
* ইন্টারনেট মুভি ডেটাবেজে রবার্ট মন্টগামারি (ইংরেজি)
* রবার্ট মন্টগামারির চিত্র
# লুসিল ওয়াটসন
সংক্ষিপ্ত ইউআরএল

| লুসিল ওয়াটসন |
| --- |
| Lucile Watson |
| ১৯২০-এর দশকে ওয়াটসন |
| জন্ম | (১৮৭৯-০৫-২৭)২৭ মে ১৮৭৯ কেবেক সিটি, কেবেক, কানাডা |
| মৃত্যু | জুন ২৪, ১৯৬২(1962-06-24) (বয়স ৮৩) নিউ ইয়র্ক সিটি, মার্কিন যুক্তরাষ্ট্র |
| পেশা | অভিনেত্রী |
| কর্মজীবন | ১৯০২-১৯৫৪ |
| দাম্পত্য সঙ্গী | রকলিফ ফেলোস (বি. ১৯০?; বিচ্ছেদ. ১৯??) লুই ইভান শিপম্যান  (বি. ১৯২৬; মৃ. ১৯৩৩) |

**লুসিল ওয়াটসন** (২৭ মে ১৮৭৯ - ২৪ জুন ১৯৬২) ছিলেন একজন কানাডিয় অভিনেত্রী। তবে তিনি মার্কিন যুক্তরাষ্ট্রে কাজ করেই জনপ্রিয়তা লাভ করেন। তিনি বর্ষিয়সী নারী চরিত্রে তার কাজের জন্য সুপরিচিত। তিনি *ওয়াচ অন দ্য রাইন* (১৯৪৩) চলচ্চিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন।

## প্রারম্ভিক জীবন

ওয়াটসন ১৮৭৯ সালের ২৭শে মে কেবেক প্রদেশের কেবেক সিটিতে জন্মগ্রহণ করেন এবং ওটোয়ায় বেড়ে ওঠেন। তিনি ব্রিটিশ সেনাবাহিনীর কর্মকর্তার কন্যা। তার পিতার ইচ্ছার বিরুদ্ধে তিনি নিউ ইয়র্ক সিটিতে পাড়ি জমান এবং একটি নাট্য বিদ্যালয়ে ভর্তি হন।

## কর্মজীবন

ওয়াটসনের অভিনীত প্রথম চলচ্চিত্র হল ১৯১৬ সালের নির্বাক চলচ্চিত্র *দ্য গার্ল উইথ গ্রিন আইজ*। এটি ১৯০২ সালে ব্রডওয়েতে মঞ্চস্থ ক্লাইড ফিচের নাটকের চলচ্চিত্র সংস্করণ। এরপর তিনি ১৯৩০ সালে *দ্য রয়্যাল ফ্যামিলি অব ব্রডওয়ে* চলচ্চিত্রে অভিনয়ের পূর্ব পর্যন্ত কোন চলচ্চিত্রে অভিনয় করেননি। এই সময়ে তিনি বিভিন্ন মঞ্চনাটকে অভিনয় করেন। তিনি ১৯২৬ সালের মে মাসে ডুডলি ডজেসের নির্দেশনায় অস্কার ওয়াইল্ডের *দি ইমপোর্টেন্স অব বিয়িং আর্নেস্ট* নাটকে অভিনয় করেন।

ওয়াটসন তার অভিনয় জীবনের শিখরে পৌঁছান নাট্যকার ১৯৪১ সালে ব্রডওয়ে মঞ্চে লিলিয়ান হেলম্যানের ফ্যাসিবাদ-বিরোধী নাট্যধর্মী মঞ্চনাটক *ওয়াচ অন দ্য রাইন*-এ অভিনয়ের মধ্য দিয়ে। এতে শ্রেষ্ঠাংশে অভিনয় করেন পল লুকাস। দুই বছর পর তিনি ও লুকাস এই নাটকের *চলচ্চিত্রায়নে* (১৯৪৩) তাদের অভিনীত চরিত্রে কাজ করেন। এই চলচ্চিত্রে ফ্যানি ফ্যারেলি চরিত্রে তার অভিনয়ের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন।

তিনি *লিটল উইমেন* নাটকের ১৯৪৯ সালের *চলচ্চিত্ররূপে* আন্ট মার্চ চরিত্রে অভিনয় করেন। পরের বছর তিনি অতি-নাটকীয় *হ্যারিয়েট ক্রেইগ* চলচ্চিত্রে তার *দ্য উইমেন* চলচ্চিত্রের সহশিল্পী জোন ক্রফোর্ডের সাথে অভিনয় করেন।

## ব্যক্তিগত জীবন ও মৃত্যু

১৯১০-এর দশকের শুরুতে তিনি নির্বাক চলচ্চিত্র তারকা রকলিফ ফেলোয়াসকে বিয়ে করেন। তাদের কোন সন্তান ছিল না। তিনি ১৯২৮ সালে ৫০ বছর বয়সে ঔপন্যাসিক ও নাট্যকার লুইস ইভান শিপম্যানের সাথে বিবাহবন্ধনে আবদ্ধ হন। শিপম্যান তার চেয়ে ১০ বছরের বড় ছিলেন। এটি তাদের দুজনেরই দ্বিতীয় বিবাহ। শিপম্যানকে বিয়ের পর ১৯৩০-এর দশকের শুরুতে তিনি মঞ্চ অভিনয় থেকে অবসর নেন এবং ফ্রান্সে পাড়ি জমান। শিপম্যান ১৯৩৩ সালে মারা যান।

ওয়াটসন ১৯৬২ সালের ২৫শে জুন ৮৩ বছরে বয়সে হার্ট অ্যাটাকে আক্রান্ত হয়ে মৃত্যুবরণ করেন। তাকে নিউ ইয়র্কের হ্যাস্টিংস-অন-হাডসনের মাউন্ট হোপ সেমাট্রিতে সমাহিত করা হয়।

## তথ্যসূত্র

### উৎস

* নিসেন, অ্যাক্সেল (২০০৭)। *Actresses of a Certain Character: Forty Familiar Hollywood Faces from the Thirties to the Fifties* (ইংরেজি ভাষায়)। ম্যাকফারল্যান্ড। আইএসবিএন ৯৭৮-০-৭৮৬৪-২৭৪৬-৮। সংগ্রহের তারিখ ৪ জানুয়ারি ২০২১।

## বহিঃসংযোগ

* ইন্টারনেট ব্রডওয়ে ডেটাবেজে লুসিল ওয়াটসন  (ইংরেজি)
* ইন্টারনেট মুভি ডেটাবেজে লুসিল ওয়াটসন (ইংরেজি)
* ফাইন্ড এ গ্রেইভে লুসিল ওয়াটসন (ইংরেজি)
* Lucile Watson portraits Broadway 1910s or 20s NYP Library